བདེ་བ་དོན་དུ་གཉེར་བ་ལྟར་བདེ་བའི་རྒྱུ་གང་ཡིན་ཐོག་ང་ཚོས་བསམ་བློ་བཏང་ནས་ཤེས་པ་བྱ་དགོས།དེ་འདྲ་བྱ་རྒྱུར་མིའི་ཀླད་པར་དམིགས་བསལ་ནུས་པ་ཞིག་ཡོད།ང་ཚོ་མིར་ལྷན་སྐྱེས་སུ་བདེ་བ་འདོད་རྒྱུའི་བསམ་བློ་དང་བདེ་བ་འདོད་པ་ལྟར་བདེ་བའི་རྒྱུ་གང་ཡིན་ཐོག་བསམ་བློ་གཏོང་ཐུབ།དེ་འདྲ་ཡོང་བར་གཙོ་ཆེར་ཤེས་ཡོན་ལ་རག་ལུས་ཡོད།མིའི་ཀླད་པ་བེད་སྤྱོད་ཚད་མཐོ་ཤོས་གཏོང་ཆེད་ཤེས་ཡོན་དེ་གཙོ་བོ་ཡིན་པ་མ་ཟད།ཤེས་ཡོན་ལ་བརྟེན་ནས་ང་ཚོས་ཆོས་རྣམས་ལ་རིག་པས་དཔྱད་པ་བྱ་རྒྱུའི་རྣམ་དཔྱོད་ཀྱི་ནུས་པ་རྒྱ་སྐྱེད་གཏོང་ཐུབ།